|  |
| --- |
| EnergistyrelsenCarsten Niebuhrs Gade 431577 København Vens@ens.dk Høringssvaret sendt elektronisk til cpcn@ens.dk med kopi til ens@ens.dk journal nr. 2025-11675 |

Landbrug & Fødevarer har den 27. august 2025 modtaget følgende to høringsudkast vedrørende:

* Gassystemansvarsbekendtgørelsen og
* Distributionsselskabers planer for det fremtidige behov for distributionskapacitet og systemudvikling m.v.

Vores bemærkninger til høringsudkastet følger nedenfor.

**Generelt**

Landbrug & Fødevarer finder det positivt, at energieffektiviteten sættes forrest i forbindelse med fremtidige anlægsinvesteringer og udviklingsplaner i gassystemet. En løbende opgørelse af gastabet samt tab fra øvrige energikilder bidrager til, at gassen så vidt muligt anvendes som konverteret energi fremfor som tab.

Prioriteringen af et brintrør med foreløbig tilslutning fra Jylland til Tyskland indgår som en del af den grønne omstilling af samfundet. Bedst mulig brug af allerede anlagte gasrør bør her indgå i overvejelserne, dog uden at der fører til, at visse gaskunder – det være sig både husholdninger og virksomheder – bliver afskåret fra at kunne bruge gas som følge heraf eller på anden vis oplever en forringet forsyningssikkerhed som følge af en multifunktionel anvendelse af gassystemet.

Landbrug & Fødevarer vil gerne forbeholde sig muligheden for at vende tilbage med yderligere kommentarer, hvis vi finder behov for dette. Ønskes ovenstående uddybet er Energistyrelsen velkommen til at rette henvendelse til undertegnede.

Med venlig hilsen

Finn Christensen

Klima & Energi

M: 2724 5639

E: fch@lf.dk